AQUA ออกหุ้นกู้ 500 ลบ. ดอกเบี้ย 6% นำเงินลงทุนขยายธุรกิจ
AQUA ออกหุ้นกู้ 500 ลบ. ดอกเบี้ย 6% เสนอขายรายใหญ่-สถาบัน 24-27 พ.ค.นี้ นำเงินลงทุนขยายธุรกิจ “ทริส” จัดเรทติ้ง "BBB-"
AQUA ออกหุ้นกู้ 500 ลบ. ดอกเบี้ย 6% เสนอขายรายใหญ่-สถาบัน 24-27 พ.ค.นี้ นำเงินลงทุนขยายธุรกิจ “ทริส” จัดเรทติ้ง "BBB-"
7 พ.ค. 2564

บริษัท อควา คอร์ปอเรชั่น จำกัด (มหาชน) หรือ AQUA ระบุว่า บริษัทยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้มีประกันของบริษัท ครั้งที่ 1/2564 มูลค่าไม่เกิน 500 ล้านบาท อายุ 2 ปี 6 เดือน ครบกำหนดไถ่ถอนปี พ.ศ.2566 อัตราดอกเบี้ย 6.00% ต่อปี ชำระดอกเบี้ยทุก 3 เดือนตลอดอายุหุ้นกู้ โดยเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 24-25 และ 27 พ.ค.64 ผ่าน บล.เคทีบีเอสที บล.หยวนต้า และบล.คิงส์ฟอร์ด เป็นผู้จัดการการจัดจำหน่าย
ทั้งนี้บริษัทมีวัตถุประสงค์นำเงินที่ได้จากการเสนอขายหุ้นกู้ครั้งนี้ ไปลงทุนในโครงการ  Mega Connect และ Network จำนวน 300 ล้านบาท ลงทุนจอภาพ LED เพิ่มเติม เพื่อขยายธุรกิจสื่อโฆษณา จำนวน 100 ล้านบาท ปรับปรุงคุณภาพเพื่อเพิ่มความคมชัดของจอภาพเดิมของบริษัทฯ และใช้เป็นเงินทุนสำรองสำหรับค่าเช่าพื้นที่สำหรับจอโฆษณา จำนวน 100 ล้านบาท
โดยบริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้ อยู่ที่ “BBB-“ แนวโน้มอ้นดับเครดิต “Stable” เมื่อวันที่ 18 ส.ค.63